[{"text_idx": "#000001", "text": "Poemoj kaj kantoj de la mondo en Esperanto en Llagostera"}, {"text_idx": "#000002", "text": "La pasintan 25an de aprilo, por la tria sinsekva jaro, la insitucio por la lingva normaligo de la kataluna (Consorci per a la Normalitzacio\u0301 lingu\u0308i\u0301stica) arang\u0302is en urbo Llagostera la recitalo \u201cPoemes del mo\u0301n\u201d (Poemoj de la mondo). Partoprenis en la evento, prezidita de la urbestro, diverslandaj homoj log\u0302antaj en Katalunio, kiuj recitis poemojn sialingve dum kunulo tradukis ilin en la kataluna."}, {"text_idx": "#000003", "text": "Nia eta esperanto-lernejo de Cassa\u0300 de la Selva partoprenis por la dus sinsekva jaro. Dolors Godoy, la instruistino, recitis propran poemon. \u201cVin eble surprizigos, ke mi deklamu poemon en lingvo sen lando. Sed kiam Zamenhof kreis tiun lingvon, li faris kun la espero, ke g\u0302i estu utila por unuigi homojn el la tuta mondo, ke ni c\u0302iuj interkomprenig\u0302u sen la neceso elpreni alilandan lingvon kiel interkulturan komunikilon. Tial nia stelo estas verda kiel espero \u2014jen kio signifas \u00abEsperanto\u00bb\u2014 kaj ties kvin pintoj signifas kvin unuig\u0302intaj kontinentoj \u2014jen nia espero\u2014 per unu sola lingvo, enhavo de neniu s\u0302tato sed de la tuta Homaro: la lingvo de la paco kaj de la frateco\u201d, prezente diris Dolors Godoy."}, {"text_idx": "#000004", "text": "Akompanis s\u0302in tri lernantinoj kiuj sukcesis per kantado de \u201cC\u0302u vi volas danci?\u201d de JoMo. La c\u0302eestantoj kunkantis g\u0302oje, kaj la sukceso estis tiel granda, ke la foto de ili bildigis artikolon pri la evento en la j\u0302urnalo El Punt-Avui."}]